กฎกระทรวงกฎกระทรวง(พ.ศ. ๒๕๓๕)ออกตามความในพระราชบัญญัติเครื่องแบบนักเรียนของโรงเรียนในสังกัดกระทรวงกลาโหม พ.ศ.๒๕๒๑ว่าด้วยเครื่องแบบนักเรียนพยาบาลทหารอากาศ[๑] อาศัยอำนาจตามความในมาตรา ๔ และมาตรา ๖แห่งพระราชบัญญัติเครื่องแบบนักเรียนของโรงเรียนในสังกัดกระทรวงกลาโหม พ.ศ. ๒๕๒๑รัฐมนตรีว่าการกระทรวงกลาโหมออกกฎกระทรวงไว้ ดังต่อไปนี้ข้อ ๑ ประเภทชนิด และลักษณะของเครื่องแบบนักเรียนพยาบาลทหารอากาศ วิทยาลัยพยาบาลทหารอากาศในสังกัดกระทรวงกลาโหม ให้เป็นไปตามที่กำหนดในกฎกระทรวงนี้หมวด ๑ประเภทของเครื่องแบบ ข้อ ๒ เครื่องแบบนักเรียนพยาบาลทหารอากาศมี ๑๐ ประเภท คือ เครื่องแบบปกติขาว เครื่องแบบปกติเทาคอแบะเครื่องแบบปกติเทาคอแบะปล่อยเอว เครื่องแบบปกติเทาอ่อนคอแบะปล่อยเอวเครื่องแบบปกติคอพับ เครื่องแบบปกติเทาอ่อนคอพับ เครื่องแบบฝึก เครื่องแบบสนามเครื่องแบบเรียนและปฏิบัติงาน และเครื่องแบบเกียรติยศข้อ ๓เครื่องแบบปกติขาว ประกอบด้วย(๑) หมวกทรงกลมพับปีกสีขาว(๒) เสื้อชั้นนอกคอแบะสีขาว(๓) กระโปรงสีขาว(๔) รองเท้าหุ้มส้นหนังสีดำ ชนิดไม่ผูกเชือก(๕) ถุงเท้ายาวสีน้ำตาลอ่อน(๖) กระเป๋าถือสีดำข้อ ๔เครื่องแบบปกติเทาคอแบะ ประกอบด้วย(๑) หมวกทรงกลมพับปีกสีเทา(๒) เสื้อชั้นนอกคอแบะสีเทา(๓) กระโปรงสีเทา(๔) รองเท้าหุ้มส้นหนังสีดำ ชนิดไม่ผูกเชือก(๕) ถุงเท้ายาวสีน้ำตาลอ่อน(๖) กระเป๋าถือสีดำข้อ ๕เครื่องแบบปกติเทาคอแบะปล่อยเอว ประกอบด้วย(๑) หมวกทรงกลมพับปีกสีเทาหรือหมวกหนีบสีเทา(๒) เสื้อคอแบะสีเทา(๓) กระโปรงสีเทา(๔) รองเท้าหุ้มส้นหนังสีดำ ชนิดไม่ผูกเชือก(๕) ถุงเท้า ใช้ถุงเท้ายาวสีน้ำตาลอ่อนหรือไม่ใช้ก็ได้(๖) กระเป๋าถือสีดำข้อ ๖เครื่องแบบปกติเทาอ่อนคอแบะปล่อยเอว ประกอบด้วย(๑) หมวกทรงกลมพับปีกสีเทาหรือหมวกหนีบสีเทา(๒) เสื้อคอแบะสีเทาอ่อน(๓) กระโปรงสีเทา(๔) รองเท้าหุ้มส้นหนังสีดำ ชนิดไม่ผูกเชือก(๕) ถุงเท้า ใช้ถุงเท้ายาวสีน้ำตาลอ่อนหรือไม่ใช้ก็ได้(๖) กระเป๋าถือสีดำข้อ ๗เครื่องแบบปกติคอพับ ประกอบด้วย(๑) หมวกทรงกลมพับปีกสีเทาหรือหมวกหนีบสีเทา(๒) เสื้อคอพับสีขาว(๓) กระโปรงสีเทาหรือกางเกงขายาวสีเทา(๔) เข็มขัดด้ายถักหรือวัตถุเทียมด้ายถักสีน้ำเงินดำ(๕) รองเท้า เมื่อใช้กระโปรงให้ใช้รองเท้าหุ้มส้นหนังสีดำชนิดไม่ผูกเชือก เมื่อใช้กางเกงขายาวให้ใช้รองเท้าหุ้มส้นหนังสีดำ ชนิดผูกเชือกส้นเตี้ย(๖) ถุงเท้า เมื่อใช้กระโปรงจะใช้ถุงเท้ายาวสีน้ำตาลอ่อนหรือไม่ใช้ก็ได้เมื่อใช้กางเกงขายาวให้ใช้ถุงเท้าสั้นสีดำ(๗) กระเป๋าถือสีดำข้อ ๘เครื่องแบบปกติเทาอ่อนคอพับ ประกอบด้วย(๑) หมวกทรงกลมพับปีกสีเทาหรือหมวกหนีบสีเทา(๒) เสื้อคอพับสีเทาอ่อน(๓) กระโปรงสีเทาหรือกางเกงขายาวสีเทา(๔) เข็มขัดด้ายถักหรือวัตถุเทียมด้ายถักสีน้ำเงินดำ(๕) รองเท้า เมื่อใช้กระโปรงให้ใช้รองเท้าหุ้มส้นหนังสีดำชนิดไม่ผูกเชือก เมื่อใช้กางเกงขายาวให้ใช้รองเท้าหุ้มส้นหนังสีดำ ชนิดผูกเชือกส้นเตี้ย(๖) ถุงเท้าเมื่อใช้กระโปรงจะใช้ถุงเท้ายาวสีน้ำตาลอ่อนหรือไม่ใช้ก็ได้ เมื่อใช้กางเกงขายาวให้ใช้ถุงเท้าสั้นสีดำ(๗) กระเป๋าถือสีดำข้อ ๙เครื่องแบบฝึก ประกอบด้วย(๑) หมวกหนีบสีเทาหรือหมวกแก๊ปทรงอ่อนสีเทา(๒) เสื้อฝึกสีเทา(๓) กางเกงฝึกขายาวสีเทา(๔) เข็มขัดด้ายถักหรือวัตถุเทียมด้ายถักสีน้ำเงินดำ(๕) รองเท้าหุ้มส้นหนังสีดำ ชนิดผูกเชือก(๖) ถุงเท้าสั้นสีดำข้อ ๑๐เครื่องแบบสนาม เช่นเดียวกับเครื่องแบบฝึก และให้ใช้เครื่องสนามด้วยข้อ ๑๑เครื่องแบบเรียนและปฏิบัติงาน ประกอบด้วย(๑) หมวกพยาบาลสีขาว สำหรับนักเรียนชั้นปีที่ ๑ ไม่มีหมวก(๒) เสื้อกระโปรงติดกันสีขาวแขนสั้น(๓)[๒]รองเท้าหุ้มส้นผ้าใบหรือไฟเบอร์ สีขาว ส้นเตี้ยจะเป็นชนิดผูกเชือกหรือไม่ผูกเชือกก็ได้(๔) ถุงเท้าสั้นสีขาวสำหรับการเรียนและการปฏิบัติงานนอกสถานที่ให้ใช้เสื้อกระโปรงติดกันสีฟ้าแขนสั้น และรองเท้าหุ้มส้นหนังสีดำ ชนิดไม่ผูกเชือกส้นเตี้ยข้อ ๑๒เครื่องแบบเกียรติยศ ประกอบด้วย(๑) หมวกพยาบาลสีขาว(๒) เสื้อกระโปรงติดกันสีขาวแขนยาว(๓) รองเท้าหุ้มส้นหนังสีขาว ชนิดไม่ผูกเชือก ส้นสูงไม่เกิน๖.๕ เซนติเมตร และไม่ต่ำกว่า ๕ เซนติเมตร(๔) ถุงเท้ายาวสีขาว(๕) เสื้อคลุมสีเทาหมวด ๒ชนิดและลักษณะของเครื่องแบบ ข้อ ๑๓ หมวกมี๕ ชนิด คือ(๑)[๓]หมวกทรงกลมพับปีกสีขาว ตัวหมวกสีขาว สูง ๘ เซนติเมตร ปีกหมวกสีเทา กว้าง ๗เซนติเมตร ด้านข้างและด้านหลังพับติดกับหมวก มีผ้าพันหมวกสีเทา กว้าง ๓ เซนติเมตรตอนหน้าของผ้าพันหมวก กว้าง ๖ เซนติเมตร มีตราหน้าหมวกปักด้วยดิ้นหรือทำด้วยวัตถุเทียมดิ้นมีสายรัดคางทำด้วยแถบไหมทองหรือวัตถุเทียมไหมทอง กว้าง ๑.๒ เซนติเมตรและมีดุมสีทองขนาดเล็กตรึงปลายสายรัดคางข้างละ ๑ ดุม(๒) หมวกทรงกลมพับปีกสีเทา มีเครื่องประกอบและลักษณะของหมวกเช่นเดียวกับหมวกทรงกลมพับปีกสีขาว(๓)[๔]หมวกหนีบสีเทา ตอนหน้าเชิด ตอนหลังต่ำ ใช้ตราหน้าหมวกปักด้วยไหมติดที่ด้านซ้ายห่างจากกึ่งกลางด้านหน้า ๔ เซนติเมตรโดยให้อยู่กึ่งกลางระหว่างความสูงของหมวก(๔) หมวกแก็ปทรงอ่อนสีเทามีตราหน้าหมวกปักด้วยไหมสีน้ำเงินดำ(๕) หมวกพยาบาล ใช้ผ้าสีขาวเย็บติดกันเป็นรูปหมวกพยาบาลมีกะบังหน้ากว้าง ๑๐ เซนติเมตร ด้านหลังตรงจุดที่เย็บติดกัน ขัดดุมสีทองขนาดเล็ก ๑ดุมข้อ ๑๔ เสื้อมี ๑๐ ชนิด คือ(๑)[๕]เสื้อชั้นนอกคอแบะสีขาว แบบคอมน มีตะเข็บหลัง ๓ ตะเข็บ ที่แนวอกมีดุมสีทองขนาดเล็ก๔ ดุม มีกระเป๋าล่างเป็นกระเป๋าเจาะข้างละ ๑ กระเป๋า ปากกระเป๋าเฉียงลงไปทางเอว มีอินทรธนูแข็งเสื้อแบบนี้ให้ใช้เสื้อคอพับสีขาวแขนยาวและใต้ปกคอเสื้อให้ติดผ้ารูปตัววีสีน้ำเงินดำประกอบด้วยในโอกาสไว้ทุกข์ให้ติดผ้ารูปตัววีสีดำ(๒)[๖]เสื้อชั้นนอกคอแบะสีเทา มีลักษณะเช่นเดียวกับเสื้อชั้นนอกคอแบะสีขาวเสื้อแบบนี้ให้ใช้เสื้อคอพับสีเทาอ่อนแขนยาวและใต้ปกคอเสื้อให้ติดผ้ารูปตัววีสีน้ำเงินดำประกอบด้วยในโอกาสไว้ทุกข์ให้ติดผ้ารูปตัววีสีดำผ้ารูปตัววีสีน้ำเงินดำหรือผ้ารูปตัววีสีดำ เป็นแถบผ้าโค้งรูปตัววีขอบด้านในมีลักษณะเป็นรูปครึ่งวงกลมขนาดเส้นผ่าศูนย์กลาง ๑๑ เซนติเมตรขอบด้านนอกมีลักษณะเป็นรูปก้นอาร์ม ปลายแถบผ้ากว้าง ๐.๕ เซนติเมตรกึ่งกลางแถบผ้ากว้าง ๕ เซนติเมตร ที่ปลายแถบผ้าทั้งสองข้าง ติดดุมกิ๊บข้างละ ๒ ดุมเรียงตามแนวขอบด้านในสำหรับกลัดติดใต้ปกคอเสื้อคอพับสีขาวแขนยาวและเสื้อคอพับสีเทาอ่อนแขนยาว(๓) เสื้อคอแบะสีเทา แบบคอป้าน ปล่อยเอว ผ่าอกตลอดตัวเสื้อไม่มีสาบอก ที่แนวอกมีดุมสีทองขนาดเล็ก ๔ ดุม แขนสั้นเหนือข้อศอกพองามปลายแขนพับออกข้างนอกเป็นรูปแหลม ๖ เซนติเมตร มีตะเข็บหน้า ๒ ตะเข็บ ตะเข็บหลัง ๒ตะเข็บ มีกระเป๋าที่แนวเอวเสื้อเป็นกระเป๋าเจาะข้างละ ๑ กระเป๋าปากกระเป๋าเฉียงไปทางเอว กุ๊นปากกระเป๋าสีเดียวกับเสื้อ และมีอินทรธนูแข็ง(๔) เสื้อคอแบะสีเทาอ่อน แบบคอป้าน ปล่อยเอวผ่าอกตลอดตัวเสื้อ ไม่มีสาบอก ที่แนวอกมีดุมสีขาวขนาดเล็ก ๔ ดุมแขนสั้นเหนือข้อศอกพองาม ปลายแขนพับออกข้างนอกเป็นรูปแหลม ๖ เซนติเมตรมีตะเข็บหน้า ๒ ตะเข็บ ตะเข็บหลัง ๒ ตะเข็บ มีกระเป๋าที่แนวเอวเสื้อเป็นกระเป๋าเจาะข้างละ๑ กระเป๋า ปากกระเป๋าเฉียงไปทางเอว กุ๊นปากกระเป๋าสีเดียวกับเสื้อและมีอินทรธนูอ่อนปลายมน(๕) เสื้อคอพับสีขาว คอพับตอนหน้า กว้าง ๕ เซนติเมตรห้อยยาวลงมา ๘ เซนติเมตร และมีขลิบสีน้ำเงินดำ กว้าง ๐.๕ เซนติเมตร โดยรอบไม่มีสาบอก ที่คอและแนวอกมีดุม ๕ ดุม แขนยาวรัดข้อมือ ขัดดุมข้างละ ๑ ดุมกับมีอินทรธนูแข็งหรืออินทรธนูอ่อนก็ได้ดุมทั้งสิ้นเว้นแต่ดุมของอินทรธนูแข็งใช้ดุมสีขาวขนาดเล็กเมื่อสวมเสื้อนี้ให้สอดชายเสื้ออยู่ภายในกระโปรงหรือกางเกงเสื้อแบบนี้จะใช้แขนสั้นเหนือข้อศอกไม่เกิน ๒ เซนติเมตรปลายแขนพับออกข้างนอกเป็นรูปแหลม ๖ เซนติเมตร ก็ได้(๖) เสื้อคอพับสีเทาอ่อน คอพับตอนหน้า กว้าง ๕ เซนติเมตรห้อยยาวลงมา ๘ เซนติเมตร และมีขลิบสีน้ำเงินดำ กว้าง ๐.๕ เซนติเมตร โดยรอบไม่มีสาบอก ที่คอและแนวอกมีดุม ๕ ดุม แขนยาวรัดข้อมือ ขัดดุมข้างละ ๑ ดุมกับมีอินทรธนูอ่อนปลายมน ดุมทั้งสิ้นใช้ดุมสีขาวขนาดเล็กเมื่อสวมเสื้อนี้ให้สอดชายเสื้ออยู่ภายในกระโปรงหรือกางเกงเสื้อแบบนี้จะใช้แขนสั้นเหนือข้อศอกไม่เกิน ๒ เซนติเมตรปลายแขนพับออกข้างนอกเป็นรูปแหลม ๖ เซนติเมตร ก็ได้(๗) เสื้อฝึกสีเทา คอแบะแบบแหลม ที่คอและแนวอกมีดุม ๖ ดุมมีลิ้นปิดอก ขัดดุมปิดคอได้ แขนยาวทรงกระบอก ที่อกมีกระเป๋าปะข้างละ ๑ กระเป๋าตัดมุมตอนล่าง มีปกรูปสี่เหลี่ยมผืนผ้าตัดมุม ขัดดุมข้างละ ๑ ดุมดุมทั้งสิ้นใช้ดุมสีเทา ขนาดใหญ่ ตะเข็บทั้งสิ้นเป็นตะเข็บคู่เมื่อสวมเสื้อนี้ให้สอดชายเสื้ออยู่ภายในกางเกง(๘) เสื้อกระโปรงติดกันสีขาว แขนสั้นหรือแขนยาวเป็นเสื้อคอแบะแบบคอฮาวาย ผ่าอกตั้งแต่คอถึงเอว กระโปรงยาวครึ่งน่องเอวติดกันกับเสื้อและผ่าติดต่อเป็นมุมฉากกับแนวผ่าของเสื้อไปจรดข้างเอวด้านซ้ายมีสายคาดเอว ด้านหน้ามีกระเป๋าสี่เหลี่ยมแบบก้นแหลม ไม่มีปก ข้างละ ๑ กระเป๋าเสื้อแขนสั้น ความยาวของแขนเสื้อจะต้องเหนือข้อศอกไม่เกิน ๒เซนติเมตร ปลายแขนพับออกข้างนอก ๒.๕ เซนติเมตรตรงกลางพับนี้เป็นรูปแหลมสูงขึ้นไปความกว้างจากปลายแขนถึงจุดแหลม ๔ เซนติเมตรใช้สำหรับเรียนและปฏิบัติงานเสื้อแขนยาว ปลายข้อมือเป็นแบบแขนเสื้อเชิ๊ตแต่กลัดดุมสีทองข้างละ ๑ ดุม ใช้สำหรับงานพิธีหรืองานเกียรติยศอื่น ๆด้านหลังของเสื้อทั้งแขนสั้นและแขนยาว จับเป็นเกล็ดข้างละ ๑เกล็ดสายคาดเอว กว้าง ๕ เซนติเมตร ยาวรอบเอวปลายทั้งสองข้างเป็นรูปมน ปลายขวาทับปลายซ้ายที่กึ่งกลางเอวด้านหน้าและขัดดุมสีทองขนาดเล็ก ๑ ดุมเสื้อกระโปรงติดกันสีขาวแขนยาวที่ใช้กับเครื่องแบบเกียรติยศเป็นเสื้อคอแบะแบบคอฮาวายผ่าอกตั้งแต่คอถึงเอว กระโปรงยาวครึ่งน่อง เอวติดกันกับเสื้อ และผ่าติดต่อเป็นมุมฉากกับแนวผ่าของเสื้อไปจรดข้างเอวด้านซ้ายด้านหน้าเสื้อด้านหน้ามีเกล็ดเล็ก ๕ เกล็ด แต่ละเกล็ดห่างกัน ๑ เซนติเมตรกลัดดุมสีทองขนาดเล็ก ๓ ดุม เสื้อด้านหลังต่อสาบบ่าเลยไปข้างหลังถึงกลางหลังกว้าง๑๓ เซนติเมตร เฉียงขึ้นไปโคนแขน ที่โคนแขนกว้าง ๘ เซนติเมตรปลายข้อมือเป็นแบบเสื้อเชิ๊ต กลัดดุมสีทอง ขนาดเล็ก ข้างละ ๑ ดุม(๙) เสื้อกระโปรงติดกันสีฟ้าแขนสั้นมีลักษณะเช่นเดียวกับเสื้อกระโปรงติดกันสีขาวแขนสั้นเว้นแต่กระเป๋าเป็นแบบกระเป๋าเจาะ ๒ กระเป๋า โค้งเว้าจากเอวไปยังขอบกระโปรงพองาม(๑๐) เสื้อคลุมสีเทา ทำด้วยสักหลาดหรือเสิร์จสีเทาคอปกเป็นแบบคอบัวคลุมไหล่ ไม่มีแขน ซับในสีแดง ตัวยาวเท่าเสื้อชั้นนอกคอแบะที่ใต้ปกมีดุมสีเทาขนาดใหญ่ ๒ ดุม หุ้มด้วยผ้าสีเทามีสาบสีเดียวกับดุมคล้องติดกันได้ เสื้อคลุมนี้ใช้คลุมทับเครื่องแบบพยาบาลแขนยาวในวันพิธีรับประกาศนียบัตรในโอกาสที่สำเร็จการศึกษาข้อ ๑๕กระโปรงและกางเกง มีดังนี้(๑) กระโปรงสีขาว ยาวคลุมเข่าไม่เกินครึ่งน่องผ่าเอวที่ด้านซ้าย ที่ขอบเอวมีห่วงสำหรับสอดเข็มขัดทำด้วยผ้าชนิดและสีเดียวกับกระโปรงกว้างไม่เกิน ๑ เซนติเมตร ข้างหน้า ๒ ห่วง ข้างหลัง ๒ ห่วงด้านหลังมีจีบปล่อยชายกระโปรง ๒ จีบ ระยะห่างกันพอสมควร ชายกระโปรงไม่บานและไม่มีกระเป๋า(๒) กระโปรงสีเทา มีลักษณะเช่นเดียวกับกระโปรงสีขาว(๓) กางเกงขายาวสีเทา ไม่พับปลายขา ปลายขายาวปิดตาตุ่มกว้างไม่น้อยกว่า ๒๐ เซนติเมตร และไม่เกิน ๒๔ เซนติเมตร ผ่าเอวทางด้านซ้ายที่ขอบเอวมีห่วงทำด้วยผ้าสีเดียวกับกางเกง กว้างไม่เกิน ๑ เซนติเมตร ข้างหน้า ๒ห่วง ทางข้าง ๒ ห่วง และข้างหลัง ๓ ห่วง สำหรับสอดเข็มขัดที่แนวตะเข็บกางเกงด้านข้างมีกระเป๋าเจาะข้างละ ๑ กระเป๋า ที่ด้านหลังทั้งข้างขวาและข้างซ้ายมีกระเป๋าเจาะข้างละ๑ กระเป๋า ไม่มีปก กึ่งกลางปากกระเป๋าขัดดุมสีเทาขนาดเล็ก(๔) กางเกงฝึกขายาวสีเทามีลักษณะเช่นเดียวกับกางเกงขายาวสีเทา เว้นแต่กระเป๋าด้านหน้าเป็นกระเป๋าเจาะปากกระเป๋าเฉียงข้างละ ๑ กระเป๋า ด้านหลังมีกระเป๋าปะข้างละ ๑ กระเป๋าด้านล่างของกระเป๋าเป็นรูปแหลม มีปกรูปสี่เหลี่ยมผืนผ้าขัดดุมสีเทาขนาดเล็กข้างละ ๑ดุม ตะเข็บทั้งสิ้นเป็นตะเข็บคู่ข้อ ๑๖[๗]เข็มขัดใช้เข็มขัดด้ายถักหรือวัตถุเทียมด้ายถักสีน้ำเงินดำกว้าง ๓.๒ เซนติเมตร หัวเข็มขัดทำด้วยโลหะสีทองเป็นรูปสี่เหลี่ยมผืนผ้าทางนอนปลายมน กว้าง ๓.๕ เซนติเมตร ยาว ๕.๕ เซนติเมตรมีฟันยึดสายเข็มขัดทั้งสองข้าง ที่กึ่งกลางหัวเข็มขัดด้านหน้ามีรูปดาว ๕ กลีบเหนือปีกนก ๒ ปีก วางทับอยู่บนวงช่อชัยพฤกษ์ ๒ ข้าง ข้างละ ๗ ใบเป็นแบบดุนนูนหรือประกอบยึดก็ได้ข้อ ๑๗รองเท้ามี ๔ ชนิด คือ(๑) รองเท้าหุ้มส้นหนังสีดำหรือสีขาว ชนิดไม่ผูกเชือกส้นใหญ่พอสมควร สูงไม่เกิน ๖.๕ เซนติเมตร และไม่ต่ำกว่า ๕ เซนติเมตร(๒) รองเท้าหุ้มส้นหนังสีดำหรือสีขาว ชนิดผูกเชือก ส้นเตี้ย(๓) รองเท้าหุ้มส้นหนังสีดำ ชนิดไม่ผูกเชือก ส้นเตี้ย(๔)[๘]รองเท้าหุ้มส้นผ้าใบหรือไฟเบอร์ สีขาว ส้นเตี้ยจะเป็นชนิดผูกเชือกหรือไม่ผูกเชือกก็ได้ข้อ ๑๘กระเป๋าถือสีดำ ทำด้วยหนังหรือวัตถุเทียมหนังสีดำ รูปสี่เหลี่ยมผืนผ้ามุมมนสูง ๑๙ เซนติเมตร ยาว ๒๔ เซนติเมตร ไม่มีลวดลาย มีสายสะพาย กึ่งกลางที่ปิดเปิดฝากระเป๋าด้านนอกมีเครื่องหมายทำด้วยโลหะสีทองมีลักษณะเช่นเดียวกับดุมสีทองขนาดใหญ่ โดยปกติถือด้วยมือซ้ายสำหรับกระเป๋าที่มีสายสะพาย จะสะพายที่ไหล่ซ้ายห้อยลงมาใต้แนวเอวก็ได้หมวด ๓อินทรธนู ข้อ ๑๙ อินทรธนูมี ๒ ชนิด คือ(๑) อินทรธนูอ่อน ทำด้วยผ้าชนิดและสีเดียวกับเสื้อเป็นแผ่นสี่เหลี่ยมเรียวจากทางด้านไหล่ไปทางคอ ปลายมน ด้านไหล่กว้าง ๓.๕ เซนติเมตรเย็บติดกับเสื้อเป็นรูปสี่เหลี่ยมมีเส้นทแยงมุมระยะห่างจากด้านไหล่ไปทางคอ ๓.๕เซนติเมตร ด้านคอกว้าง ๒.๕ เซนติเมตร ตอนปลายขัดดุมสีขาวขนาดเล็ก(๒) อินทรธนูแข็ง ทำด้วยสักหลาดหรือเสิร์จสีน้ำเงินดำเป็นแผ่นสี่เหลี่ยมเรียวจากทางด้านไหล่ไปทางคอ ปลายมน ด้านไหล่กว้าง ๓.๕ เซนติเมตรด้านคอกว้าง ๒.๕ เซนติเมตร ตอนปลายติดดุมสีทองขนาดเล็กและมีแถบไหมทองกว้าง ๐.๖เซนติเมตร พาดกึ่งกลางตามส่วนยาวของอินทรธนูหมวด ๔เครื่องหมายสังกัดเครื่องหมายอักษรย่อ และเครื่องหมายชั้นปีการศึกษา ข้อ ๒๐เครื่องหมายสังกัดวิทยาลัยพยาบาลทหารอากาศ ทำด้วยโลหะสีทองเป็นรูปวงช่อชัยพฤกษ์๒ ข้าง ข้างละ ๙ ใบ เส้นผ่าศูนย์กลาง ๒.๕ เซนติเมตร ภายในช่อชัยพฤกษ์มีเครื่องหมายรูปพญานาคคู่พันคบเพลิงให้ติดที่คอเสื้อ ดังนี้(๑) เสื้อกระโปรงติดกันสีขาวแขนสั้นหรือแขนยาวและเสื้อกระโปรงติดกันสีฟ้าแขนสั้น ติดที่ปกเสื้อด้านขวา(๒) เสื้อคอพับสีขาวที่ใช้อินทรธนูแข็งติดที่ปกคอเสื้อทั้งสองข้าง(๓) เสื้อคอแบะสีเทา เสื้อชั้นนอกคอแบะสีเทาและเสื้อชั้นนอกคอแบะสีขาว ติดที่มุมปกคอแบะตอนบนทั้งสองข้างสำหรับเสื้อคอแบะสีเทาอ่อน เสื้อคลุมสีเทาเสื้อคอพับสีขาวที่ใช้อินทรธนูอ่อน เสื้อคอพับสีเทาอ่อน และเสื้อฝึกสีเทาไม่ต้องติดเครื่องหมายสังกัดข้อ ๒๑[๙]เครื่องหมายอักษร นพอ ทำด้วยโลหะสีเงินสูง ๑ เซนติเมตร ให้ติดที่กึ่งกลางอินทรธนูทั้งสองข้างให้ด้านบนของตัวอักษรอยู่ทางด้านคอข้อ ๒๒เครื่องหมายชั้นปีการศึกษา ทำด้วยโลหะสีเงิน เป็นตัวเลขไทย สูง ๑ เซนติเมตรให้ติดบนแถบไหมทองของอินทรธนูแข็งทั้งสองข้าง ห่างจากริมอินทรธนูด้านไหล่ ๑เซนติเมตร ให้ด้านบนของตัวเลขอยู่ทางด้านคอสำหรับเครื่องแบบปกติคอพับที่ใช้อินทรธนูอ่อนหรือเครื่องแบบปกติเทาอ่อนคอพับ หรือเครื่องแบบปกติเทาอ่อนคอแบะปล่อยเอวให้ติดเครื่องหมายชั้นปีการศึกษาตามทางดิ่งที่มุมปกคอพับของเสื้อคอพับสีขาวหรือเสื้อคอพับสีเทาอ่อน หรือที่มุมปกคอแบะตอนบนของเสื้อคอแบะสีเทาอ่อนทั้งสองข้างแล้วแต่กรณีสำหรับเครื่องแบบฝึกหรือเครื่องแบบสนามให้ติดเครื่องหมายชั้นปีการศึกษาตามทางดิ่งมุมปกคอแบะตอนบนของเสื้อทั้งสองข้างเครื่องหมายที่ใช้ติดกับเครื่องแบบฝึกหรือเครื่องแบบสนามนี้จะปักด้วยไหมสีน้ำเงินดำแทนเครื่องหมายโลหะก็ได้วรรคสี่[๑๐](ยกเลิก)หมวด ๕เบ็ดเตล็ด ข้อ ๒๓บรรดาหมวดเหล็ก ในบางโอกาสจะใช้รองในหมวกเหล็กสีเดียวกันแทนก็ได้ข้อ ๒๔นักเรียนที่ขับขี่รถจักรยานยนต์ จะใช้หมวกกันกระแทกสีเทาในขณะขับขี่ก็ได้ข้อ ๒๕นักเรียนพยาบาลทหารอากาศ ในเวลาปฏิบัติหน้าที่ในสถานพยาบาลจะใช้ เสื้อหรือผ้ากันเปื้อนก็ได้ในเวลาปฏิบัติหน้าที่ในสนามให้แต่งเครื่องแบบสนาม มีเครื่องหมายกาชาดบนพื้นวงกลมสีขาวทำด้วยสักหลาดหรือเสิร์จเส้นผ่าศูนย์กลาง ๖ เซนติเมตร เย็บติดที่ไหล่เสื้อข้างซ้าย ห่างจากตะเข็บไหล่ ๒เซนติเมตรข้อ ๒๖[๑๑]เสื้อกันหนาวสำหรับนักเรียนพยาบาลทหารอากาศเป็นเสื้อแขนยาวสีน้ำเงินดำ ยาวคลุมครึ่งสะโพก ปกเสื้อเป็นปกคอแหลมฐานคอเสื้อด้านซ้ายยื่นออกมาประมาณ ๕ เซนติเมตร และเจาะรังดุมที่ใต้ปกคอเสื้อมีดุมข้างละ ๑ ดุมตัวเสื้อผ่าอกตลอดและติดซิปปลายเปิดยาวตลอดถึงชายเสื้อ ที่เอวเยื้องมาทางด้านหน้ามีกระเป๋าเจาะเฉียงทั้งสองข้างชายเสื้อด้านหลังและแขนเสื้อมีสาบลักษณะเช่นเดียวกับอินทรธนูมีดุมติดที่ชายเสื้อด้านข้างและที่แขนเสื้อข้างละ ๒ ดุม ที่ไหล่มีอินทรธนูอ่อนปลายตัดแหลม และมีรังดุมขัดดุมข้างละ ๑ ดุม เสื้อแบบนี้ให้สวมคลุมเครื่องแบบได้ทุกชนิดโดยไม่ติดเครื่องหมายสังกัดเครื่องหมายชั้นปีการศึกษา หรือเครื่องหมายอื่นใดข้อ ๒๗เสื้อหรือผ้าคลุมกันฝน ให้มีชนิด ลักษณะ และการใช้ตามที่กองทัพอากาศกำหนดข้อ ๒๘[๑๒]ตราหน้าหมวก มี ๔ ชนิด ดังนี้(๑) ตราหน้าหมวกทำด้วยโลหะ เป็นรูปปีกนก ๒ ปีกสีเงินวางทับอยู่บนวงช่อชัยพฤกษ์สีทอง๒ ข้าง ข้างละ ๖ ใบ ตรงใบช่อชัยพฤกษ์จดกันมีโบสีเงินเบื้องบนของปีกนกมีอุณาโลมสีเงินในพระมหามงกุฎเปล่งรัศมีสีทอง กว้าง ๓ เซนติเมตรสูง ๔ เซนติเมตร(๒) ตราหน้าหมวกปักด้วยดิ้นหรือทำด้วยวัตถุเทียมดิ้น เป็นรูปปีกนก ๒ปีก สีเงินวางทับอยู่บนวงช่อชัยพฤกษ์สีทอง ๒ ข้าง ข้างละ ๔ ใบตรงใบช่อชัยพฤกษ์จดกันมีโบสีเงินเบื้องบนของปีกนกมีอุณาโลมสีเงินในพระมหามงกุฎเปล่งรัศมีสีทองบนพื้นสักหลาดสีน้ำเงินดำรูปใบโพ กว้าง ๔ เซนติเมตร สูง ๕ เซนติเมตร(๓) ตราหน้าหมวกปักด้วยไหมสีน้ำเงินดำ มีลักษณะและขนาดเช่นเดียวกับตราหน้าหมวกทำด้วยโลหะเว้นแต่ปักด้วยไหมสีน้ำเงินดำ(๔) ตราหน้าหมวกปักด้วยไหมมีลักษณะและขนาดเช่นเดียวกับตราหน้าหมวกทำด้วยโลหะเว้นแต่ปักด้วยไหมสีทองในส่วนที่เป็นโลหะสีทองและปักด้วยไหมสีเงินในส่วนที่เป็นโลหะสีเงิน บนพื้นสักหลาดสีน้ำเงินดำข้อ ๒๙ ดุม มี๓ ชนิด ดังนี้(๑) ดุมสีทอง ทำด้วยโลหะ มีลักษณะกลมนูนเล็กน้อยมีเส้นขอบโดยรอบ ภายในเส้นขอบมีลายดุมนูนเป็นรูปดาว ๕ กลีบ อยู่เหนือปีกนก ๒ ปีก(๒) ดุมสีเทา ทำด้วยวัตถุ มีลักษณะกลมแบน มีรูสำหรับเย็บติด๒ ถึง ๔ รู(๓) ดุมสีขาว มีลักษณะเช่นเดียวกับดุมสีเทาดุมทั้ง ๓ ชนิดนี้ มี ๒ ขนาด คือขนาดใหญ่ เส้นผ่าศูนย์กลาง ๒.๕ เซนติเมตรขนาดเล็ก เส้นผ่าศูนย์กลาง ๑.๕ เซนติเมตรข้อ ๓๐เพื่อประโยชน์ในการฝึก หรือเพื่อความสะดวกในการปฏิบัติหน้าที่จะใช้เครื่องประกอบเครื่องแบบตามที่กองทัพอากาศกำหนดขึ้นตามความจำเป็นหรือสมควรก็ได้ข้อ ๓๑ให้กองทัพอากาศจัดทำเครื่องแบบตัวอย่าง หรือเขียนรูปเครื่องแบบตัวอย่างขึ้นไว้เป็นมาตรฐานให้ไว้ ณ วันที่ ๒๐ มีนาคม พ.ศ. ๒๕๓๕พลเรือเอก ประพัฒน์ กฤษณจันทร์รัฐมนตรีว่าการกระทรวงกลาโหมหมายเหตุ :- เหตุผลในการประกาศใช้กฎกระทรวงฉบับนี้ คือโดยที่เป็นการสมควรกำหนดให้มีเครื่องแบบนักเรียนพยาบาลทหารอากาศวิทยาลัยพยาบาลทหารอากาศ ในสังกัดกระทรวงกลาโหม และโดยที่มาตรา ๔แห่งพระราชบัญญัติเครื่องแบบนักเรียนของโรงเรียนในสังกัดกระทรวงกลาโหม พ.ศ. ๒๕๒๑บัญญัติให้ประเภท ชนิด และลักษณะของเครื่องแบบนักเรียนต้องเป็นไปตามที่กำหนดในกฎกระทรวง จึงจำเป็นต้องออกกฎกระทรวงนี้กฎกระทรวง ฉบับที่ ๒ (พ.ศ. ๒๕๕๕) ออกตามความในพระราชบัญญัติเครื่องแบบนักเรียนของโรงเรียนในสังกัดกระทรวงกลาโหมพ.ศ. ๒๕๒๑ ว่าด้วยเครื่องแบบนักเรียนพยาบาลทหารอากาศ[๑๓]หมายเหตุ :- เหตุผลในการประกาศใช้กฎกระทรวงฉบับนี้ คือโดยที่เป็นการสมควรแก้ไขส่วนประกอบของเครื่องแบบสำหรับนักเรียนพยาบาลทหารอากาศให้มีความเป็นมาตรฐานและเหมาะสมกับการปฏิบัติหน้าที่ จึงจำเป็นต้องออกกฎกระทรวงนี้ปณตภร/ผู้จัดทำ๒๐ กุมภาพันธ์ ๒๕๕๖[๑] ราชกิจจานุเบกษา เล่ม๑๐๙/ตอนที่ ๔๘/หน้า ๒/๑๔ เมษายน ๒๕๓๕[๒] ข้อ ๑๑ (๓)แก้ไขเพิ่มเติมโดยกฎกระทรวง ฉบับที่ ๒ (พ.ศ. ๒๕๕๕)ออกตามความในพระราชบัญญัติเครื่องแบบนักเรียนของโรงเรียนในสังกัดกระทรวงกลาโหมพ.ศ. ๒๕๒๑ ว่าด้วยเครื่องแบบนักเรียนพยาบาลทหารอากาศ[๓] ข้อ ๑๓ (๑)แก้ไขเพิ่มเติมโดยกฎกระทรวง ฉบับที่ ๒ (พ.ศ. ๒๕๕๕)ออกตามความในพระราชบัญญัติเครื่องแบบนักเรียนของโรงเรียนในสังกัดกระทรวงกลาโหมพ.ศ. ๒๕๒๑ ว่าด้วยเครื่องแบบนักเรียนพยาบาลทหารอากาศ[๔] ข้อ ๑๓ (๓)แก้ไขเพิ่มเติมโดยกฎกระทรวง ฉบับที่ ๒ (พ.ศ. ๒๕๕๕)ออกตามความในพระราชบัญญัติเครื่องแบบนักเรียนของโรงเรียนในสังกัดกระทรวงกลาโหมพ.ศ. ๒๕๒๑ ว่าด้วยเครื่องแบบนักเรียนพยาบาลทหารอากาศ[๕] ข้อ ๑๔ (๑)แก้ไขเพิ่มเติมโดยกฎกระทรวง ฉบับที่ ๒ (พ.ศ. ๒๕๕๕)ออกตามความในพระราชบัญญัติเครื่องแบบนักเรียนของโรงเรียนในสังกัดกระทรวงกลาโหมพ.ศ. ๒๕๒๑ ว่าด้วยเครื่องแบบนักเรียนพยาบาลทหารอากาศ[๖] ข้อ ๑๔ (๒)แก้ไขเพิ่มเติมโดยกฎกระทรวง ฉบับที่ ๒ (พ.ศ. ๒๕๕๕)ออกตามความในพระราชบัญญัติเครื่องแบบนักเรียนของโรงเรียนในสังกัดกระทรวงกลาโหมพ.ศ. ๒๕๒๑ ว่าด้วยเครื่องแบบนักเรียนพยาบาลทหารอากาศ[๗] ข้อ ๑๖แก้ไขเพิ่มเติมโดยกฎกระทรวง ฉบับที่ ๒ (พ.ศ. ๒๕๕๕)ออกตามความในพระราชบัญญัติเครื่องแบบนักเรียนของโรงเรียนในสังกัดกระทรวงกลาโหมพ.ศ. ๒๕๒๑ ว่าด้วยเครื่องแบบนักเรียนพยาบาลทหารอากาศ[๘] ข้อ ๑๗ (๔)แก้ไขเพิ่มเติมโดยกฎกระทรวง ฉบับที่ ๒ (พ.ศ. ๒๕๕๕)ออกตามความในพระราชบัญญัติเครื่องแบบนักเรียนของโรงเรียนในสังกัดกระทรวงกลาโหมพ.ศ. ๒๕๒๑ ว่าด้วยเครื่องแบบนักเรียนพยาบาลทหารอากาศ[๙] ข้อ ๒๑แก้ไขเพิ่มเติมโดยกฎกระทรวง ฉบับที่ ๒ (พ.ศ. ๒๕๕๕)ออกตามความในพระราชบัญญัติเครื่องแบบนักเรียนของโรงเรียนในสังกัดกระทรวงกลาโหมพ.ศ. ๒๕๒๑ ว่าด้วยเครื่องแบบนักเรียนพยาบาลทหารอากาศ[๑๐] ข้อ ๒๒ วรรคสี่ยกเลิกโดยกฎกระทรวง ฉบับที่ ๒ (พ.ศ. ๒๕๕๕)ออกตามความในพระราชบัญญัติเครื่องแบบนักเรียนของโรงเรียนในสังกัดกระทรวงกลาโหมพ.ศ. ๒๕๒๑ ว่าด้วยเครื่องแบบนักเรียนพยาบาลทหารอากาศ[๑๑] ข้อ ๒๖แก้ไขเพิ่มเติมโดยกฎกระทรวง ฉบับที่ ๒ (พ.ศ. ๒๕๕๕) ออกตามความในพระราชบัญญัติเครื่องแบบนักเรียนของโรงเรียนในสังกัดกระทรวงกลาโหมพ.ศ. ๒๕๒๑ ว่าด้วยเครื่องแบบนักเรียนพยาบาลทหารอากาศ[๑๒] ข้อ ๒๘แก้ไขเพิ่มเติมโดยกฎกระทรวง ฉบับที่ ๒ (พ.ศ. ๒๕๕๕)ออกตามความในพระราชบัญญัติเครื่องแบบนักเรียนของโรงเรียนในสังกัดกระทรวงกลาโหม พ.ศ.๒๕๒๑ ว่าด้วยเครื่องแบบนักเรียนพยาบาลทหารอากาศ[๑๓] ราชกิจจานุเบกษาเล่ม ๑๒๙/ตอนที่ ๑๐๘ ก/หน้า ๓/๒๑ พฤศจิกายน ๒๕๕๕